**Mohács Város Önkormányzata Képviselő-testületének 24/2021. (XII. 20.) önkormányzati rendelete**

**a településkép védelméről szóló 16/2020.(V.18.) önkormányzati rendelet módosításáról**

Mohács Város Önkormányzatának Képviselő-testülete a településkép védelméről szóló 2016. évi LXXIV. törvény 12. § (2) bekezdés a)-h) pontjaiban kapott felhatalmazás alapján, az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában meghatározott feladatkörében eljárva, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 9. mellékletében biztosított véleményezési jogkörében eljáró államigazgatási szervek, továbbá a településfejlesztési és településrendezési dokumentumok, valamint az egyes településrendezési sajátos jogintézmények partnerségi egyeztetésének szabályairól szóló 13/2017.(V.29.) önkormányzati rendeletben felsorolt partnerek véleményének kikérésével a következőket rendeli el:

**1. §**

A településkép védelméről szóló 16/2020 (V.18.) önkormányzati rendelet 17. § c) pontja helyébe a következő rendelkezés lép:

*(****Városközpont*** *Egyedi építészeti követelmények)*

„*c)* Általános esetben lapostetővel legfeljebb a bruttó alapterület 50%-a fedhető, de a kórház területén és Vt-K2 építési övezetben lapostetős épület is építhető.”

**2. §**

A településkép védelméről szóló 16/2020 (V.18.) önkormányzati rendelet 18. § (2) bekezdés a) pontja a következő af) alponttal egészül ki:

*(Egyedi építészeti követelmények   
Tetőidom és hajlásszög)*

„*af)* Lk-Á7 jelű építési övezetben az utcai épület részlegesen lapostetővel is fedhető, de a lapostető aránya a tetőfelület 30%-át nem haladhatja meg.”

**3. §**

Ez a rendelet a kihirdetését követő harmadik napon lép hatályba, majd az ezt követő napon hatályát veszti.

Előírásait a hatálybalépést követően keletkezett ügyekben kell alkalmazni.

Mohács, 2021. december 17.

Pávkovics Gábor Dr. Kovács Mirella

polgármester jegyző

Kihirdetési záradék:

A rendelet kihirdetésének napja: 2021. december 20.

Dr. Kovács Mirella jegyző

Részletes indokolás

**Az 1. §-hoz**

A hatályos TkR. a területen nem teszi lehetővé legalább részben lapostetős épületek építését, ami akadályozza a tervezett beruházás megvalósítását. A módosítás célja a vonatkozó előírás megváltoztatásával a társasház építészeti tervek szerinti megépítésének elősegítése.

**A 2. §-hoz**

A hatályos Tkr. a területen nem teszi lehetővé teljes mértékben lapostetővel fedett épület építését, a módosítás célja a vonatkozó előírás pontosításával a szociális központ emeletráépítésének elősegítése.

**A 3. §-hoz**

Hatályba léptető rendelkezés.